Нацисти су користили еуфемизам “Коначно решење јеврејског питања” () да опишу систематско убијање европских Јевреја. Одлуку да истреби Јевреје је вероватно донело нацистичко руководство у првој половини 1941. године, али документи о овој одлуци нису нађени. Први корак у "коначном решењу" су начиниле ајнзацгрупе које су пратиле Вермахт у Операцији Барбароса (инвазија на СССР у јуну 1941). Међутим, методи стрељања Јевреја у јамама нису били довољно ефикасни, тако да су крајем 1941. нацисти одлучили да успоставе логоре са сврхом изграђене за систематско убијање у гасним коморама. Детаљи ове операције су расправљени на Ванзе конференцији у јануару 1942, а извршени су под административном контролом Адолфа Ајхмана. Треблинка, Белзец, и Собибор су изграђени током операције Рајнхард, што је био кодни назив за истребљење пољских Јевреја.